**Informačný list pre rodičov detí MŠ**

Milí rodičia, zákonní zástupcovia, zástupcovia zariadenia,

ďakujeme Vám za dôveru, s ktorou nám zverujete Vaše dieťa. Pre vašu lepšiu orientáciu Vás prosíme o dôsledné preštudovanie nasledovných pokynov.

**Prevádzka v našej MŠ je počas pracovných dní v čase 6:30 – 16:30**

Príchod dieťaťa do materskej školy je možný najneskôr do 7:55 hod, nakoľko o 8:00 sa začínajú plánované výchovno-vzdelávacie aktivity a príchod detí by značne narúšal chod MŠ. Vyzdvihnutie dieťaťa z MŠ odporúčame po 15:30, teda po olovrante.

**Možnosť vyzdvihnutia dieťaťa v čase obeda** odporúčame včase je 12:00 – 13:00 a je potrebné to vopred nahlásiť. Výnimočne je možné po dohode s učiteľkou vyzdvihnúť dieťa aj v inom čase. Prosíme však, aby ste rešpektovali čas vyhradený pre oddych (spánok) detí a v čase 13:00-14:30 nezvonili na zvonček pri dverách.

**Odhlasovanie stravy** je možné najneskôr v deň neprítomnosti dieťaťa do 7:30 sms správou alebo telefonicky na tel. čísle materskej školy **0910 842 957.** V prípade potreby špeciálnej diéty v strave je nutné o tom bezodkladne informovať zástupkyňu MŠ.

Prosíme **nenosiť** do MŠ **hračky.**

Zároveň Vás prosíme, aby ste pravidelne kontrolovali deťom vrecká. Neraz si vedia priniesť z domu predmety, ktoré sú pre ne nebezpečné (mince, zápalky, vreckový nožík...)

Zároveň Vás žiadame, aby ste nenosili do MŠ **lieky** a nežiadali učiteľky o ich podávanie deťom. Podávanie akýchkoľvek liekov je v MŠ zakázané.

Keďže v MŠ veľa cvičíme, kreslíme, maľujeme, sme veľa vonku, neobliekajte Vášmu dieťaťu nepohodlné a drahé oblečenie. Nechceme držať Vaše dieťa v strese, aby sa neušpinilo alebo inak nepoškodilo svoje oblečenie. Chceme, aby Vaše dieťa objavovalo, skúmalo, pozorovalo a hýbalo sa bez zbytočných zábran a stresov, a k tomu patrí aj nejaký ten fľak alebo diera na kolienku.

**Platby na šk.rok 2021 / 2022**

**Školné** na mesiac: **25 €**

**Strava: 34 €** ( **predškoláci: 10 €)**

**Č. účtu: SK76 0200 0000 0041 7984 2651** Poznámka: meno dieťaťa / strava alebo školné

Platby treba uhrádzať zvlášť (odporúčame nastaviť si v banke 2 trvalé príkazy - školné a strava, oba na ten istý účet, do 10. dňa v kalendárnom mesiaci)

Rodičovský príspevok na tento rok**: 30 €** (vyberajú triedne učiteľky a spravujú ho rodičia).

Deti budú mať vždy na konci týždňa v skrinke **uterák, prípadne posteľnú bielizeň** (cca 1x mesačne). Prosíme Vás, aby ste ich opraté na min. 60 ֯C a ožehlené priniesli v pondelok do MŠ.

Zároveň Vás prosíme, aby ste akékoľvek **zmeny v údajoch** (zmena priezviska, telefónu, email. adresy, zdravotného stavu, zdravotnej poisťovne...) bezodkladne nahlasovali zástupkyni MŠ.

Taktiež Vás prosíme, aby ste sledovali **web stránku školy** (vrátane sekcie MATERSKÁ ŠKOLA/OZNAMY), resp. vaše emailové schránky, kde podávame všetky dôležité informácie.

**Neprítomnosť dieťaťa:**

Neprítomnosť dieťaťa nahlasuje materskej škole rodič dieťaťa osobne, telefonicky, emailom, alebo prostredníctvom zápisu do knihy absencií, ktorá sa nachádza v šatni detí.

Ak dieťa nepríde do materskej školy minimálne tri dni (vrátane víkendu) z dôvodov rodinných (výlet, návšteva starých rodičov...) alebo zdravotných (ochorenie nevyžadujúce ošetrenie lekára – prechladnutie, nevoľnosť... ), rodič po príchode vypisuje *Potvrdenie o bezinfekčnosti*. Ide o písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie, ktoré nesmie byť staršie ako jeden deň. Toto potvrdenie nesmie byť staršie ako jeden deň. Vyhlásenie zákonného zástupcu dieťaťa podľa § 24 ods. 8 zákona č. 355/2007 Z. z. sa vyžaduje z epidemiologických dôvodov kvôli ochrane zdravia ostatných detí v kolektíve.

Ak dieťa chýba viac ako päť po sebe nasledujúcich vyučovacích dní z dôvodu ochorenia, vyžadujúceho lekárske ošetrenie, riaditeľka materskej školy požaduje od zákonného zástupcu *Potvrdenie od lekára*, ktoré je súčasťou ospravedlnenia zákonného zástupcu.

Všetky tlačivá (vrátane tlačív, požadovaných v rámci protimepidemických nariadení) sa nachádzajú v šatni detí.

**Deti, pre ktoré je predprimárne vzdelávanie** **POVINNÉ** (predškoláci – deti od 5 rokov) majú povinnosť absolvovať predprimárne vzdelávanie (pobyt v MŠ) v rozsahu minimálne 4 hodiny denne.

Za dôvod ospravedlniteľnej neprítomnosti dieťaťa sa uznáva podľa § 144 ods. 10 školského zákona najmä:

- choroba,

- lekárom nariadený zákaz dochádzky do školy,

- rekonvalescencia alebo vyzdvihnutie dieťaťa z materskej školy pri príznakoch ochorenia počas dňa, - mimoriadne nepriaznivé poveternostné podmienky,

- náhle prerušenie premávky hromadných dopravných prostriedkov, - mimoriadne udalosti v rodine alebo - účasť dieťaťa na súťažiach.

Po návrate dieťaťa do MŠ zákonný zástupca predloží triednej učiteľke písomné potvrdenie (ospravedlnenku) o dôvode neprítomnosti.

Dieťa, pre ktoré je predprimárne vzdelávanie povinné môže z rodinných dôvodov (výlet, dovolenka...) vynechať najviac 5 dní v mesiaci.

**V PRVÝ DEŇ si deti do MŠ prinesú uvedené:**

**Osobné veci (poprosíme označiť menom):**

• hrebeň, pyžamo (predškoláci pyžamo nepotrebujú)

• vankúš na spanie **(IBA predškoláci)**

• prezuvky – celé, uzavreté, s bielou podrážkou

• komplet náhradné oblečenie do skrinky

• náhradné rúško (hygienicky zabalené)

• úbor na cvičenie – tričko, tepláky alebo kraťase, cvičky **(IBA predškoláci)**

**Výtvarné pomôcky:**

• 1 balík kancelárskych papierov (stačia úplne najlacnejšie) **(IBA predškoláci)**

• farebné papiere

• lepidlo (tyčinkové aj tekuté)

• 10 výkresov A3

Zároveň budú mať deti v skrinkách dokumenty, ktoré sú súčasťou pedagogickej agendy. Je potrebné ich vypísať a podpísané odovzdať pani učiteľke.

Prosíme zákonných zástupcov, ktorých deti navštevovali inú MŠ, aby pri nástupe dieťaťa do MŠ sv. Andreja-Svorada a Benedikta priniesli doklad o vyradení z evidencie z predošlej materskej školy, ktorý im vystaví jej riaditeľ/ka.

**Zamestnanci MŠ:**

Mgr. Daniela Škúciová, zástupkyňa MŠ

Bc. Jarmila Danišová, učiteľka

Gabriela Gažiová, učiteľka

Bc. Sarah Janíková, učiteľka

Mgr. Veronika Patková, učiteľka

Mgr. Lenka Žáčiková, učiteľka

Monika Kobydová, výdaj stravy

Karolína Palková, upratovačka

Na záver... Všetci sme ľudia. Ani my, učiteľky, nie sme dokonalé a vševidiace. Môže sa stať, že na niečo pozabudneme, že si niečo nevšimneme. Máme na starosti 20-22 detí a napriek tomu, že je bezpečnosť Vašich detí pre nás na prvom mieste, môže sa stať že nám niečo unikne, alebo niečomu neprikladáme taký význam, aký má pre Vás a Vaše dieťa. PROSÍME Vás, aby ste s nami komunikovali. Osobne, resp. telefonicky. Vysvetlíme si, dohodneme sa a určite nájdeme spoločné riešenie. Veríme, že naša vzájomná spolupráca bude pre dobro všetkých, zvlášť našich detí a na Božiu slávu.